Diari Oficial de la Generalitat Valenciana


Sumari del DOGV 3496, del 17-05-1999 (1999/4114)

DECRET 57/1999, de 27 d'abril, del Govern Valencià, pel qual cedeix l'ús gratuït, per termini de 10 anys, a l'Ajuntament de Sagunt, de diverses parcel·les situades en aquest terme municipal, partida de Gausa.
----------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/04/27/57/dof/vci/html**

### Dades del document

Número de DOGV
:   3496

Data del DOGV
:   17-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4114


Data del document
:   27-04-1999

Organisme emissor
:   Conselleria d'Economia, Hisenda i Administració Pública

Tipus de document
:   Decret

Descriptors 

:   * Sagunt
    * propietat immobiliària
    * cultura regional
    * agricultura biològica

DECRET 57/1999, de 27 d'abril, del Govern Valencià, pel qual cedeix l'ús gratuït, per termini de 10 anys, a l'Ajuntament de Sagunt, de diverses parcel·les situades en aquest terme municipal, partida de Gausa. [1999/X4114]
  
Mitjançant escriptura de compravenda, atorgada davant el notari de València el senyor Vicente Micó Giner, el dia 14 d'octubre de 1994, la Generalitat Valenciana va adquirir diversos terrenys situats en la partida de Gausa del terme municipal de Sagunt.
  
Consten en l'Inventari General de Béns i Drets de la Generalitat Valenciana, amb el número A02/46/220/0026, com a bé patrimonial de la Generalitat Valenciana.
  
L'Ajuntament de Sagunt, mitjançant acord del dia 10 de setembre de 1998 de la Comissió de Govern, sol·licità de la Conselleria de Medi Ambient la cessió d'ús, per un període de 10 anys, de les parcel·les que consten en l'expedient expropiatori instruït al seu dia amb els números 1.327, 1.328, 1.330, 1.331 i 1.404, que corresponen a les parcel·les 150, 151, 503, 504, 153, 154, 155, 505 i 266 del polígon 39 de Sagunt; així com la Masia de l'Advocat, que correspon amb les parcel·les 53b i 53c del polígon 40 d'aquest terme municipal. La sol·licitud té com a objectiu desenvolupar en els terrenys un projecte d'agricultura biològica i restauració paisatgística de zones naturals degradades, així com totes les accions derivades d'aquests.
  
Els terrenys esmentats es troben inclosos entre els declarats com ZEPA (Zona d'Especial Protecció per a les Aus), per adscripció al llistat d'aquest tipus d'àrees que estableix la directiva 79/409 de la CEE, i a la Xarxa Natura-2000, per la directiva 92/49 de la CEE.
  
Com a conseqüència d'aquesta qualificació, la Conselleria de Medi Ambient va emetre informe considerant que els objectius de la sol·licitud de cessió presentada per l'Ajuntament de Sagunt no suposa, a priori, incompatibilitat alguna amb la protecció i conservació dels valors naturals de la Marjal dels Moros, sempre que es tingueren en compte les següents consideracions:
  
La producció de vegetació autòctona de ribera (viver) per a repoblació es duga a terme segons un pla previ consensuat amb els criteris dels serveis tècnics de la direcció territorial. A més, en la producció de la planta autòctona han de primar els criteris relatius a la protecció del patrimoni genètic forestal i conservació de la biodiversitat (no han d'utilitzar-se esqueixos procedents d'un únic arbre, etc.).
  
Les tècniques de producció agrària del projecte es basen en tècniques de rec que garanteixen la minimització del consum d'aigua, a fi de protegir l'aqüífer que alimenta la marjal; a més, el consum esmentat haurà d'estar subjecte a revisió si existira alguna conseqüència negativa per a l'espai natural.
  
La Conselleria de Medi Ambient proposa, així mateix, la necessitat d'establir un mecanisme de seguiment del projecte, a fi de garantir la seua plena comptabilitat amb la conservació de la marjal.
  
Atés justificada la utilitat pública i l'interés social del fi per al qual es va destinar l'immoble.
  
Una vegada vist el que estableix l'article 41 i següents de la Llei 3/1986, de 24 d'octubre, de Patrimoni de la Generalitat Valenciana.
  
A proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 27 d'abril,
  
DECRETE
  
Article 1
  
Es cedeix a l'Ajuntament de Sagunt, per termini de deu anys, l'ús gratuït de les parcel·les 150, 151, 503, 504, 153, 154, 155, 505 i 266 del polígon 39 de Sagunt, amb la finalitat de desenvolupar en aquestes un projecte d'agricultura biològica i restauració paisatgística de zones naturals degradades així com totes les accions derivades d'aquest, així com la Masia de l'Advocat, que correspon amb les parcel·les 53b i 53c del polígon 40 d'aquest terme municipal, que haurà de ser utilitzada per a guardar els materials i eines que s'utilitzen en els cursos que es realitzen així com per a impartir classes teòriques derivats d'aquests.
  
La cessió queda subjecta a les següents condicions:
  
Que la producció de vegetació autòctona de ribera (viver) per a repoblació es duga a terme segons un pla previ consensuat amb els criteris dels serveis tècnics de la Conselleria de Medi Ambient. A més, en la producció de la planta autòctona han de primar els criteris relatius a la protecció del patrimoni genètic forestal i conservació de la biodiversitat (no han d'utilitzar-se esqueixos procedents d'un únic arbre, etc.)
  
Que les tècniques de producció agrària del projecte es basen en tècniques de rec que garantisquen la minimització del consum d'aigua, a fi de protegir l'aqüífer que alimenta la marjal: a més, l'esmentat consum haurà d'estar subjecte a revisió si existira alguna conseqüència negativa per a l'espai natural.
  
Que l'Ajuntament de Sagunt es faça càrrec, de qualssevol despeses i impostos que se'n deriven de l'immoble objecte de cessió durant el termini establit per a aquesta.
  
Que l'ajuntament cessionari procedisca a la rehabilitació i manteniment de la Masia de l'Advocat.
  
Article 2
  
Una vegada transcorregut el termini de 10 anys assenyalat en l'anterior article, l'immoble revertirà de ple dret a la Generalitat Valenciana. Igualment tindrà lloc la reversió si l'immoble cedit no és destinat a l'ús previst durant el termini de 10 anys. En tot cas, la Generalitat Valenciana es reserva la facultat de recuperar en qualsevol moment l'ús de l'immoble cedit, sense que la reversió o resolució de la cessió atorgue dret a alguna indemnització per a l'ajuntament cessionari.
  
Article 3
  
La Conselleria de Medi Ambient haurà d'efectuar un seguiment del projecte que execute l'ajuntament cessionari a fi de garantir la plena compatibilitat amb la conservació de la marjal.
  
DISPOSICIÓ FINAL
  
La Conselleria d'Economia, Hisenda i Administració Pública durà terme els tràmits necessaris per a l'efectivitat de tot el que dispose el present decret.
  
València, 27 d'abril de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ
  
Conselleria de Obres Públiques,
  
 Urbanisme i Transports


Còpia Permalink ELI